**Αγώνες δρόμου φυσικών εμποδίων «Χριστούγεννα στο Στίβο ΚΕΚΡΩΠΙΑ 2023» στο ανοιχτό στάδιο του Ολυμπιονίκη Γ. Σ. Παπασιδέρη, ΚΥΡΙΑΚΗ 10 ΔΕΚΕΜΒΡΙΟΥ 2023, 11:00**

**ΔΙΟΡΓΑΝΩΣΗ: ΝΠΔΔ ΣΦΗΤΤΟΣ ΔΗΜΟΥ ΚΡΩΠΙΑΣ & ΝΑΟ ΚΕΚΡΩΨ**

**Δηλώσεις συμμετοχών έως και Τρίτη 4 Δεκεμβρίου 2023 στο** [**https://form.jotform.com/233242377210346**](https://form.jotform.com/233242377210346)

Την Κυριακή 10 Δεκεμβρίου 2023, στις 11 το πρωί στο ανοιχτό στάδιο στίβου του Ολυμπιονίκη του 1896 Γεωργίου Σαράντη Παπασιδέρης θα πραγματοποιηθούν για πρώτη φορά στο Δήμο Κρωπίας, οι αγώνες δρόμου φυσικών εμποδίων με την ονομασία «Χριστούγεννα στο Στίβο-ΚΕΚΡΩΠΙΑ 2023» με συνδιοργανωτές το ΝΠΔΔ Σφηττός Δήμου Κρωπίας και τον ΝΑΟ Κέκρωψ-τμήμα Στίβου.

Οι αγώνες απευθύνονται σε μαθητές της Δ΄, Ε΄, ΣΤ΄ τάξης Δημοτικού Σχολείου, Γυμνασίου και Λυκείου καθώς και σε ενήλικες. Είναι αγώνες προσομοίωσης του Ολυμπιακού αθλήματος 3.000μ, προσαρμοσμένους σε λιγότερα μέτρα και φυσικά εμπόδια, ώστε να εξοικειωθούν οι συμμετέχοντες στις ανάγκες και τις απαιτήσεις του αθλήματος. Στους αγώνες μπορούν να λάβουν μέρος αθλητές/τριες σωματείων και συλλόγων.

**Πρόκειται ουσιαστικά για μια προσπάθεια ανάδειξης ΟλυμπιακώνΑθλημάτων Στίβου την οποία υποστηρίζει ο πρόεδρος του ΝΠΔΔ Σφηττός, δημοτικός σύμβουλος, κ. Κωνσταντίνος Κωνσταντάρας και πρωτοστατεί, ο κ. Κάρολος Μαρκαριάν,** καθηγ. Φυσικής Αγωγής (*ΤΕΦΑΑ Κομοτηνής, διπλωματούχος μεσαίων αποστάσεων αντοχής, π. Παγκόσμιος Πρωταθλητής Παίδων και Βαλκανιονίκης Εφήβων*)

**Το πρόγραμμα των αγώνων :**

1. **250μ : μαθητές/τριες της Δ΄ και Ε΄τάξης Δημοτικού Σχολείου**
2. **500μ : μαθητές/τριες της Στ΄ τάξης Δημοτικού Σχολείου**
3. **750μ : μαθητές/τριες όλων των τάξεων Γυμνασίου-Λυκείου**
4. **1200μ: Ενήλικες**

Το ύψος των εμποδίων (αχυρόμπαλες) για όλους τους αγώνες είναι στα 50cm.Οι αγώνες θα διαρκέσουν από τις 11.00 έως τις 13.00 και μετά θα γίνει η απονομή μεταλλίων και τιμητικών διπλωμάτων.

Στην ιστοσελίδα του Δήμου Κρωπίας [www.koropi.gr](http://www.koropi.gr) σε ειδική πλατφόρμα <https://form.jotform.com/233242377210346> μπορούν οι γονείς των μαθητών και οι ενήλικες να δηλώνουν τη συμμετοχή τους στους αγώνες από την **Πέμπτη 23 Νοεμβρίου 2023 ως και την Τρίτη 4 Δεκεμβρίου 2023 και ώρα 15:00.**

**------------------------------------------------**